ব্যাট হাতে একাধিক রেকর্ড! দেশের সর্বোচ্চ সম্মানে ভূষিত বৈভব

ওয়েব ডেস্ক : ব্যাট হাতে একাধিক রেকর্ড গড়েছেন তিনি। তাঁর ব্যাটিং দেখে মুগ্ধ হয়েছেন ক্রিকেট প্রেমীরাও। সেই বিস্ময় প্রতিভা বৈভব সূর্যবংশীর (Vaibhav Suryavanshi) মুকুটে এবার নতুন পালক। তাঁকে প্রধানমন্ত্রী রাষ্ট্রীয় বাল পুরস্কার (Pradhan Mantri Rashtriya Bal Puraskar) দিয়ে সম্মানিত করল ভারত সরকার। রাষ্ট্রপতি ভবনে গিয়ে এই বিশেষ সম্মান গ্রহণ করলেন তিনি।

আইপিএল থেকে শুরু করে অনূর্ধ্ব ১৯ দলের হয়ে ভালো পারফরম্যান্স করেছেন বৈভব। খেলার মাঠে একাধিক পুরস্কার পেয়েছেন তিনি। তার পরেই এবার জাতীয় পুরস্কার অর্জন করলেন বিহারের এই তরুণ তুর্কি ক্রিকেটার। এদিন রাষ্ট্রপতি দ্রৌপদী মুর্মুর হাত থেকেই প্রধানমন্ত্রী রাষ্ট্রীয় বাল পুরস্কার পেয়েছেন তিনি। পরে সাক্ষাৎ হওয়ার কথা প্রধানমন্ত্রী নরেন্দ্র মোদির সঙ্গেও।

আরও খবর :  প্রথম বলেই রোহিতের উইকেট! দেশের এই অনামি বোলারকে চেনেন?

১৪ বছরের বৈভব (Vaibhav Suryavanshi) সম্প্রতি শেষ হয়ে যাওয়া এশিয়া কাপে দারুন পারফর্ম করেছেন। কিন্তু ফাইনালে পাকিস্তানের বিরুদ্ধে ভালো খেলতে পারেননি তিনি। শুধু তিনি একা নন, ভারতীয় অন্যান্য ক্রিকেটাররাও খেলতে পারেননি। ফলে হারতে হয়েছে ভারতকে। কিন্তু ঘরোয়া ক্রিকেটে ফিরতেই ঝড় তুলেছেন বৈভব। সম্প্রতি ৩৬ বলে সেঞ্চুরি করেছেন তিনি। প্রথম শ্রেণির ক্রিকেটে ভারতীয় হিসেবে এটি হল দ্বিতীয় দ্রুততম সেঞ্চুরি। এই সব পারফরম্যান্সের কারণে জাতীয় সম্মানে পুরস্কৃত হলেন সূর্যবংশী।

অন্যদিকে পুরস্কার গ্রহণের কারণে শুক্রবার বিজয় হাজারে ট্রফিতে খেলতে পারেননি বৈভব। তবে মাঠে একাধিক রেকর্ড থাকলেও ভারতের জার্সিতে কোনও ট্রফি জিততে পারেননি তিনি। কিন্তু, জানুয়ারি থেকে শুরু হচ্ছে অনূর্ধ্ব ১৯ বিশ্বকাপ। তবে সেখানে বৈভব কি এই ট্রফির খরা কাটাতে পারবেন? অবশ্য সেটা বলবে ভবিষ্যতই।

দেখুন অন্য খবর :

The post ব্যাট হাতে একাধিক রেকর্ড! দেশের সর্বোচ্চ সম্মানে ভূষিত বৈভব first appeared on KolkataTV.